Vier polisiemanne vas ná verdagte hul glo omkoopArgieffoto: SAPD Lt.kol. Robert Netshiunda, woordvoerder van die Valke, het gesê kaptein Lindiwe Khumalo (47), sersant Sibusiso Ngubane (42), konstabel Phelelani Nzimande (31) en reserviskonstabel Sibusiso Ngcamu (46) is Dinsdagaand in Bergstraat, Pietermaritzburg, in hegtenis geneem. Die beamptes het glo R5 000 omkoopgeld geëis van ŉ verdagte wat hulle vir dwelmbesit in hegtenis geneem het. Die verdagte het glo dwelms ter waarde van R5 000 in sy besit gehad. Volgens Netshiunda het die verdagte die omkoopgeld aan die beamptes betaal. “Die beamptes het die geld gevat en die verdagte vrygelaat, onwetend dat hulle dopgehou word deur beamptes van die misdaadintelligensie-eenheid.” Netshiunda het gesê die beweerde omkoopgeld en die dwelms waarop beslag gelê is, is in ŉ amptelike polisievoertuig gevind tydens die beamptes se inhegtenisneming. Hulle sal weer op 8 Julie in die hof verskyn.